පරමාණුක බලශක්ති මණ්ඩලයේ අධ්‍යක්ෂ ජනරාල් ඊ.එම්.ආර්. තෙන්නකොන් ප්‍රකාශ කළේ පරිසර අමාත්‍යාංශය, සමුද්‍රිය පරිසර ආරක්ෂණ අධිකාරිය සහ නාරා ආයතනය එක්ව සිදුකරන එම ව්‍යාපෘතියට සහය ලබාදීම සඳහා ජාත්‍යන්තර පරමාණුක බලශක්ති අධිකාරියේ විශේෂඥයෙක් ද මෙරටට අනුයුක්ත කර ඇති බවයි.මේ අතර, ආරච්චිකට්ටුව - කරුක්කුපනය වෙරළ තීරයට තවත් මියගිය කැස්බෑවකුගේ සිරුරක් අද (19) පෙරවරුවේ ගොඩගසා තිබුණා.නෞකාවේ ගින්නෙන් පසු මේ වනවිට මියගිය කැස්බෑවන් 50කට අධික සංඛ්‍යාවකගේ සිරුරු මෙරට වෙරළ තීරයන්ට ගොඩ ගසා ඇති බවයි වනජීවී අමාත්‍යාංශය සඳහන් කළේ.